Taft: 'Do pune i stvarne reintegracije BiH došlo je tek povratkom izbjeglica'
"Balkan je u posljednjih desetak godina prošao kroz zapanjujuću političku revoluciju" - tvrdi u interviewu povodom međunarodnog Dana iz
Balkan je u posljednjih desetak godina prošao kroz "zapanjujuću političku revoluciju" - tvrdi bivša američka diplomatkinja Julia Taft. Mnogi izbjeglice vratili su se svojim kućama i sada sve više sudjeluju u političkom procesu. Bivša visoka dužnosnica američkog Državnog tajništva za pitanja izbjeglica Julia Taft kaže da je, zahvaljujući razvoju događaja u Bosni i Hercegovini u proteklih desetak godina, optimistična što se tiče budućnosti cijele balkanske regije. Prema njenim riječima, većina izbjeglica vratila su u svoje predratne domove i danas aktivno sudjeluju u političkom procesu: "Mislim da je najvažnije da su se ljudi u velikoj mjeri vratili svojim kućama i riješili važna pitanja kao što su vlasništvo nad nekretninama i poslovi. Posebno sam zadovoljna što danas tako velik broj poduzeća u Bosni ima miješanu radnu snagu, odnosno, upošljava i Hrvate i Srbe i Bošnjake." Gospođa Taft dodaje da će angažman u građanskom društvu i ekonomska sigurnost bivših izbjeglica poslužiti kao sredstvo za daljnju obnovu društva Bosne i Hercegovine: "Mislim da, čak i ako su se ljudi borili jedni protiv drugih i ako se ne slažu oko političkih i kulturnih pitanja, ipak moraju biti u stanju raditi zajedno, ukoliko im ekonomski opstanak i dobrobit obitelji ovisi o poslu. Kada ljudi počnu raditi zajedno, stvorit će nove oblike prijateljstva kroz slaganje." Julia Taft, bivša pomoćnica državnog tajnika i donedavno visoka dužnosnica Programa Ujedinjenih naroda za razvoj, kaže da su poslijeratna obnova i povratak izbjeglica usko povezani. Ratom razorena zemlja mora proći kroz ponovno uspostavljanje ekonomskog, političkog i pravosudnog sustava da bi izbjeglice u svojim društvima mogli naći stabilnost. Iako je Daytonski sporazum iz 1995. zaustavio oružani sukob u Bosni i Hercegovini, gospođa Taft kaže da je bosansko-hercegovačko društvo krenulo putem "pune i realne reintegracije" tek povratkom izbjeglica i raseljenih osoba. Prema podacima Visokog povjerenstva Ujedinjenih naroda za izbjeglice, od 1996. u Bosni i Hercegovini svojim se domovima vratilo oko 585 tisuća ljudi.